《戏酬李勉之留江州怀琴窗之什》
宋代·董嗣杲

当时两别惜分双，客了三吴客九江。
何处挥金曾驻马，此身怀宝尚迷邦。
水流岁月添新恨，尘扑箫弦失旧腔。
柳下燕楼风雨外，梦魂多绕唾茸窗。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。